ვირჯილ ვან დეიკი

ვირჯილ ვან დეიკი (დ. 8 ივლისი, 1991, ბრედა, ნიდერლანდები ) — ნიდერლანდელი ფეხბურთელი, პოზიციით ცენტრალური მცველი, ნიდერლანდების ეროვნული ნაკრების კაპიტანი, თამაშობს პრემიერლიგის კლუბ „ლივერპულში“.
ვან დეიკი ითვლება მსოფლიოს ერთ-ერთ საუკეთესო ცენტრალურ მცველად. უმეტესად ცნობილია მისი სტაბილურობის, ძალისხმიერების, ლიდერობის ნიჭისა და საჰაერო ორთაბრძოლებში ოპონენტებთან დომინირების გამო.
საკლუბო კარიერა
გრონინგენი
ვან დეიკმა საფეხბურთო კარიერა ნიდერლანდურ „გრონინგენში“ დაიწყო. მან თავის გამოჩენა თავის სადებიუტო სეზონშივე მოახერხა. 2013 წელს „გრონინგენმა“ მის სანაცვლოდ უამრავი შეთავაზება მიიღო ერედივიზიის ისეთი კლუბებისგან, როგორებიცაა „აიაქსი“, „ფეიენოორდი“ და „პსვ ეინდჰოვენი“. თუმცა ვირჯილმა კარიერის გაგრძელება შოტლანდიაში ამჯობინა.
სელტიკი
2013 წელს ვირჯილი სათამაშოდ გლაზგოს „სელტიკში“, 2 მილიონი ფუნტის სანაცვლოდ გადავიდა. შოტლანდიური კლუბის რიგებში მან შეძლო მაღალ დონეზე თამაში, ორივე სეზონში 2-ჯერ მოახერხა შიდა ჩემპიონატისა და ლიგის თასის მოგება. ჟურნალისტების გამოკითხვის შედეგად კი ორჯერ მოხვდა შოტლანდიის ჩემპიონატის სიმბოლურ გუნდში.
საუთჰემპტონი
2015 წელს ვირჯილმა ინგლისური „საუთჰემპტონის“ ყურადღება მიიქცია და 13 მილიონი ფუნტის სანაცვლოდ გადაბარგდა ხსენებულ გუნდში. 2017 წელს აირჩიეს გუნდის კაპიტნად. ვან დეიკმა პრემიერ ლიგაში ისეთი კარგი შთაბეჭდილება დატოვა, რომ მალევე მის ხელში ჩასაგდებად კონკურენცია დაიწყო ევროპის წამყვან საფეხბურთო კლუბებს შორის.
ლივერპული
2018 წლის იანვარში ვან დეიკი „ლივერპულის“ რიგებს შეუერთდა. მერსესაიდულმა გუნდს ნიდერლანდელის ტრანსფერი „საუთჰემპტონს“ 75 მილიონი გირვანქა სტერლინგი დაუჯდა, რის შემდეგაც ვირჯილი გახდა ყველაზე ძვირადღირებული მცველი ფეხბურთის ისტორიაში. 2017–18 წლების სეზონში მისი დახმარებით „ლივერპულმა“ პრემიერ ლიგაში სავალალო მდგომარეობიდან გამოსვლა და ტურნირის მე-4 ადგილზე დასრულება მოახერხა, ასევე შეძლო 11 წლიანი პაუზის შემდეგ უეფა-ს ჩემპიონთა ლიგის ფინალში გასვლა, თუმცა მადრიდის „რეალთან“ დამარცხდა. 2018–19 წლების სეზონში კი ვან დეიკი მისი დამაჯერებელი თამაშის გამო დაასახელეს პრემიერ ლიგის წლის საუკეთესო ფეხბურთელად, ამავე წლის 1 ივნისს, კლუბმა უეფა-ს ჩემპიონთა ლიგის გამარჯვება იზეიმა. რამდენიმე თვეში, ვირჯილი დასახელდა უეფა-ს წლის საუკეთესო მოთამაშედ. 2019–20 წლების სეზონში ლივერპულმა სწორედ ვან დეიკის დახმარებით 30 წლიანი პაუზის შემდეგ მოიპოვა ინგლისის ჩემპიონატის გამარჯვებულის ტიტული.
სანაკრებო კარიერა
ვირჯილს ნიდერლანდების ეროვნულ ნაკრებში დებიუტი 2015 წლის 10 ოქტომბერს, ყაზახეთის წინაარმდეგ გამართულ შეხვედრაში ჰქონდა. 2018 წლის მარტში, ნაკრების მწვრთნელად დაინიშნა რონალდ კუმანი, რომელმაც კაპიტნის სამკლაური სწორედ ვან დეიკს ჩააბარა. ნაკრებში ასპარეზობის პერიოდში ვირჯილმა ისეთი გუნდების წინააღმდეგ შეძლო გოლების გატანა, როგორებიცაა გერმანია და პორტუგალია.
მიღწევები
საკლუბო
სელტიკი: (3)
შოტლანდიის ჩემპიონატი (2): 2013–14, 2014–15
შოტლანდიის ლიგის თასი (1): 2014–15
ლივერპული: (5)
პრემიერ ლიგა (1): 2019–20
უეფა-ს ჩემპიონთა ლიგა (1): 2018–19 ფინალისტი: 2017–18
უეფა-ს სუპერთასი (1): 2019
ფიფა-ს მსოფლიო საკლუბო ჩემპიონატი (1): 2019
ინგლისის ლიგის თასი (1): 2021–22
სანაკრებო
ნიდერლანდები;
ერთა ლიგის ფინალისტი: 2018–19
რესურსები ინტერნეტში
პროფილი „ლივერპულის“ ოფიციალურ საიტზე
სქოლიო
დაბადებული 8 ივლისი
დაბადებული 1991
ნიდერლანდელი ფეხბურთელები
ნიდერლანდების ნაკრების ფეხბურთელები
გრონინგენის ფეხბურთელები
საუთჰემპტონის ფეხბურთელები
სელტიკის ფეხბურთელები
ერედივიზიის ფეხბურთელები
ლივერპულის ფეხბურთელები
პრემიერ ლიგის ფეხბურთელები
2022 წლის მსოფლიო საფეხბურთო ჩემპიონატის ფეხბურთელები